Τα επίπεδα διαφθοράς θεωρούνται υψηλά από τους κατοίκους της Σερβίας και η δημόσια εμπιστοσύνη σε βασικούς θεσμούς παραμένει χαμηλή.

Δυναμική
--------

Οι δημόσιες συμβάσεις, οι διαδικασίες πρόσληψης της δημόσιας διοίκησης, οι επιχειρήσεις εξόρυξης και οι σιδηροδρομικές επιχειρήσεις είναι τομείς με σοβαρό πρόβλημα σύγκρουσης συμφερόντων. Η Ευρωπαϊκή Επιτροπή έχει εκφράσει ανησυχίες για τους τομείς της δικαιοσύνης, της αστυνομίας, της υγείας και της εκπαίδευσης στη Σερβία, οι οποίοι θεωρούνται ιδιαίτερα ευάλωτοι στη διαφθορά. Η διαφθορά θεωρείται ο πιο προβληματικός παράγοντας για την επιχειρηματική δραστηριότητα στη Σερβία, ακολουθούμενη από αναποτελεσματική κυβερνητική γραφειοκρατία.

### Δικαστική εξουσία

Υπάρχει υψηλός κίνδυνος διαφθοράς στη δικαιοσύνη της Σερβίας. Οι δωροδοκίες και οι παράτυπες πληρωμές με αντάλλαγμα ευνοϊκές αποφάσεις είναι κοινές Πάνω από τα δύο τρίτα των Σέρβων πιστεύουν ότι η δικαστική εξουσία είναι διεφθαρμένη. Η σερβική νομοθεσία προβλέπει ανεξάρτητο δικαστικό σώμα, αλλά στην πράξη οι λειτουργίες των δικαστηρίων περιορίζονται από τη διαφθορά, το νεποτισμό και την πολιτική επιρροή. Οι επιχειρήσεις έχουν χαμηλή εμπιστοσύνη στην ανεξαρτησία του δικαστικού σώματος και αξιολογούν την αποδοτικότητα του νομικού πλαισίου για την επίλυση των διαφορών και τους κανονισμούς τους ως φτωχούς. Το δικαστικό σώμα πάσχει από άνιση κατανομή του φόρτου εργασίας, έλλειψη εναρμόνισης της νομολογίας, απουσία ενός κατάλληλου συστήματος προσλήψεων με βάση την αξία και συσσωρευμένες εκκρεμείς υποθέσεις. Οι αποφάσεις αλλοδαπών δικαστηρίων είναι γενικά εκτελεστές στη Σερβία, με βάση την αρχή της αμοιβαιότητας, ωστόσο αυτό γίνεται μέσα από χρονοβόρες διαδικασίες.

Καταπολέμηση της διαφθοράς
--------------------------

Παρόλο που η Σερβία έχει σημειώσει πρόοδο στη διερεύνηση υποθέσεων διαφθοράς υψηλού επιπέδου, η εφαρμογή νόμων κατά της διαφθοράς είναι προβληματική.. Σύμφωνα με το Παγκόσμιο Βαρόμετρο Διαφθοράς για το 2016, το 22% των Σέρβων πολιτών που έρχονται σε επαφή με δημόσια ιδρύματα που περιλαμβάνονται στην έρευνα (τροχονομία, δημόσια υγεία, εκπαιδευτικό σύστημα, δικαστήρια - αστικές διαφορές, δημόσιες υπηρεσίες που εκδίδουν επίσημα έγγραφα, υπηρεσίες υπεύθυνες για την κοινωνική πρόνοια), είχαν προβεί σε δωροδοκία τουλάχιστον μία φορά κατά το προηγούμενο έτος. Ο Δείκτης Αντίληψης της Διαφθοράς του 2017 της Διεθνούς Διαφάνειας κατατάσσει τη χώρα στην 77η θέση ανάμεσα σε 180 χώρες. Κατέληξε, μάλιστα, στο συμπέρασμα ότι τα συστημικά μέτρα για την πρόληψη της διαφθοράς δεν είχαν εφαρμοστεί και οι κατασταλτικές δραστηριότητες για την καταπολέμηση της διαφθοράς δεν έτυχαν δικαστικής διερεύνησης.

Παραπομπές
----------

1. ↑  «The Global Integrity Report 2011- Serbia». Global Integrity. Αρχειοθετήθηκε από το πρωτότυπο στις 30 Απριλίου 2013. Ανακτήθηκε στις 22 Απριλίου 2014.
2. ↑  «The Global Integrity Report 2011- Serbia». Global Integrity. Αρχειοθετήθηκε από το πρωτότυπο στις 30 Απριλίου 2013. Ανακτήθηκε στις 22 Απριλίου 2014.
3. ↑  «SERBIA 2013 PROGRESS REPORT» (PDF). European Commission. Ανακτήθηκε στις 22 Απριλίου 2014.
4. ↑  «Business Corruption in Serbia». Business Anti-Corruption Portal. Αρχειοθετήθηκε από το πρωτότυπο στις 23 Αυγούστου 2016. Ανακτήθηκε στις 14 Ιουλίου 2015.
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 20 Ιανουαρίου 2018. Ανακτήθηκε στις 21 Απριλίου 2018.
6. ↑
7. ↑  «SERBIA 2013 PROGRESS REPORT» (PDF). European Commission. Ανακτήθηκε στις 22 Απριλίου 2014.
8. ↑  «Global Corruption Barometar 2016 Serbia». Transparency Serbia. Ανακτήθηκε στις 2 Νοεμβρίου 2016.
9. ↑  «Corruption Perception Index 2017». Αρχειοθετήθηκε από το πρωτότυπο στις 11 Μαΐου 2020.
10. ↑  «Transparency Serbia CPI 2015 Press Issue». Transparency Serbia. Αρχειοθετήθηκε από το πρωτότυπο στις 3 Νοεμβρίου 2016. Ανακτήθηκε στις 2 Νοεμβρίου 2016.